Apple’ning AirPods quloqchinlaridan foydalanuvchilar uning antiqa funksiyasini aniqlashdi. Bu funksiya evaziga o‘zga odamlarning suhbatlarini eshitish mumkin. Quloqchin egalarining aniqlashicha, eshitishida muammoga ega bo‘lganlarga mo‘ljallangan ushbu yangi funksiya yordamida o‘zga odamlar nima haqida so‘zlashayotganini tinglash mumkin. Buning uchun qurilmani boshqarish punkti sozlamalariga quloq suratiga ega ikonkani qo‘shish lozim. Bu ikonka bosilganda qurilma mikrofonlarga keluvchi tovushning ovozini balandlatadi. Buning evaziga ancha olisda turgan odamlarning gapi va shivirlashini eshitish mumkin bo‘ladi. Ushbu funksiyaning paydo bo‘lgani haqida 2018 yil yozida ma’lum bo‘lgan. Uni faollashtirish uchun iPhone’dagi operatsion tizimni iOS 12 versiyagacha yangilash kerak.